**Sajtóközlemény**

**Az ELI ALPS MEGNYITJA KAPUIT A KUTATÓK ÉJSZAKÁJÁN**

**Az ELI ALPS Lézeres Kutatóintézetet a napokban hivatalosan is átadták a tudománynak, immáron az ELI ALPS teljes kutatási infrastruktúrája a kutatók rendelkezésére áll kísérleteik elvégzésére. Ez alkalomból különleges programmal várják látogatóikat a Kutatók Éjszakáján.**

Az ELI ALPS építésének munkálatai 2014 tavaszán kezdődtek el, 2017-re pedig elkészült az épületkomplexum és ugyanebben az évben az első lézerek is megérkeztek az intézetbe. A teljes kutatási infrastruktúra (ún. elsődleges források, másodlagos források, kísérleti állomások, tudományos előkészítő és kiértékelő berendezések, műhelyek) beszerelése, berendezése befejeződött, amelyet a napokban hivatalosan is átadtak a tudománynak, vagyis a hazai és külföldi kutatók rendelkezésére áll kísérleteik elvégzésére.

Ez alkalomból – ünnepélyes keretek között - új mérföldkövet helyeztek el az épület előtti sétányon, a Kutatók Éjszakáján pedig különleges játékra hívják a látogatókat. Lépjen be Ön is a tudományok világába, járja végig állomásokat, váljon egy estére kutatóvá az ELI ALPS-ban!

*A játék során az érdeklődők megismerkedhetnek a kutatóvá, felhasználóvá válás lépéseivel: az épület berendezéseinek használatával kapcsolatos biztonsági oktatáson vehetnek részt, bepillanthatnak a kísérleteket elvégzését megelőző folyamatokba, kísérleti bemutatókat tekinthetnek meg* *és virtuális laborban tevékenykedhetnek, kutatói munkájuk végén még publikálhatnak is!*

*Az előadásainkon hallhatnak a szuperlézerekről, de azt is megtudhatják, hogy a fénykard valójában lézerkard-e.*

**A program helyszíne:**ELI ALPS Lézeres Kutatóintézet, Szeged, Wolfgang Sandner u. 3.

**Nyitva tartás:** 2023. szeptember 29. (péntek), 17-21 óráig

**A részletes programot itt érhetik el:** <https://www.eli-alps.hu/hu/Hirek/view/148>

Az esemény látogatása díjmentes, *a programelemek, előadások a játékban való részvételtől függetlenül is látogathatók, az állomások szabadon bejárhatók.*

Körbevezetés az ELI ALPS épületében előzetes regisztrációhoz kötött, *regisztrálni*[*ITT*](https://indico.eli-alps.hu/event/70/registrations/84/)*lehet.*

A Fókusz interaktív látogatói tér megtekintése szintén regisztrációhoz kötött, *regisztrálni*[*ITT*](https://indico.eli-alps.hu/event/70/registrations/83/)*lehet.*

**További információ kérhető:**

Marton Katalin

HR és kommunikációs osztályvezető

E-mail: katalin.marton@eli-alps.hu

Tel.: +36 70 932-2477